ארמנד אסנטה

ארמנד אנתוני אסנטה ג'וניור (באנגלית: .Armand Anthony Assante, Jr; נולד ב-4 באוקטובר 1949) הוא שחקן קולנוע אמריקאי, זוכה פרס אמי ומועמד לארבעה פרסי גלובוס הזהב. אסנטה נולד בניו יורק וגדל בעיירה קורנוול. בנם של קת'רין, מורה למוזיקה וארמנד אנתוני אסנטה האב, צייר. אסנטה למד משחק ב"אקדמיה האמריקאית לאמנויות דרמה". לאסנטה שתי בנות מגרושתו קארן מק'ארן. הופעתו הגדולה הראשונה הייתה לצידו של סילבסטר סטאלון ב"סמטת גן עדן", שהיה גם סרטו הראשון של סטאלון כבמאי. אסנטה הופיע ב-1980 בקומדיה "טוראית בנג'מין" בתפקיד הנרי טרמונט, הרופא הצרפתי אותו פוגשת הטוראית ג'ודי בנג'מין (גולדי הון) במהלך שירותה הצבאי. באותה שנה הופיע גם בסרט "חמודות קטנות". על הופעתו לצד מייקל קיין במיני סדרה "ג'ק המרטש", היה אסנטה מועמד לפרס גלובוס הזהב ולפרס אמי. אסטנה שיחק בסרט הפשע של סידני לומט "מבחן האמת" וגילם את בוס המאפיה הפורטו-ריקני רוברטו טקסדור; על הופעתו בסרט קיבל מועמדות לפרס גלובוס הזהב לשחקן המשנה הטוב ביותר. ב-1992 הופיע בדרמת הפשע הביוגרפית של דני דה ויטו, "הופה", בתור המאפיונר קרול ד'אלנסדרו, שותפו של מנהל ועד העובדים המושחת ג'ימי הופה (ג'ק ניקולסון). שיחק בסרטו של רידלי סקוט "1492: מעבר לאופק", וכן בדרמה "ממבו קינג" בתור סזר קובני המהגר מהוואנה ביחד עם אחיו נסטור (אנטוניו בנדרס) לניו יורק. אסטנה גילם את הרוצח הפסיכופת ריקו דארד בעיבוד הקולנועי של הקומיקס "השופט דרד". שיחק בקומדיה הארוטית "סטריפטיז" בתפקיד הבלש אל גרסיה. ב-1997 זכה אסנטה בפרס אמי לשחקן הטוב ביותר בתפקיד ראשי, על הופעתו בתור ג'ון גוטי ראש משפחת הפשע גמבינו בהפקת הHBO "גוטי". אסנטה היה מועמד לפרס גלובוס הזהב בפעם הרביעית בקריירה שלו על תפקידו בתור אודיסאוס, בעיבוד הטלוויזיוני בהפקתו של פרנסיס פורד קופולה למיתולוגיה "אודיסיאה". ב-2005 שיחק במותחן הימורי הספורט "כוח הכסף" וב-2007 בסרט הפשע הביוגרפי "אמריקן גנגסטר" בתור ראש משפחת הפשע לוצ'סי דומיניק קטאנו. שליטי הרחוב (1974) סמטת גן עדן (1978) נבואה (1979) חמודות קטנות (1980) טוראית בנג'מין (1980) אהבה וכסף (1982) אני חבר השופטים (1982) שלך בבגידה (1984) בליזייר הקז'ון (1986) The Penitent ‏(1988) מבחן האמת (1990) המדריך לגבר נשוי (1991) ממבו קינג (1992) 1492: מעבר לאופק (1992) הופה (1992) אינסטינקט פאטלי (1993) השופט דרד (1995) החטוף (1995) סטריפטיז (1996) רש"י (1999) – דיבוב הדרך לאל-דוראדו (2000) One Eyed King‏ (2001) פרטנרים לאקשן (2002) הרמב"ם (2005) – דיבוב רצח דיגיטלי (2005) מלחמות המראות (2005) כוח הכסף (2005) וידויים של לוחם בור (2005) כסף מצחיק (2006) לני המת (2006) מעקב (2006) חלומות קליפורניה (2007) כשניטשה בכה (2007) אמריקן גנגסטר (2007) הקו (2008) האיש שחזר (2008) נחיל כרישים (2008) – סרט טלוויזיה ניסוי באדים (2009) תהילתה של שיקגו (2009) נקודת שבירה (2009) הדימום (2009) איש הקסם (2010) צלים בגן עדן (2010) צעד יפה קדימה (2014) The Red Maple Leaf‏ (2016) 'Con Man‏ (2018) Don Q‏ (TBA) אוורגרין (1985) Push, Nevada‏ (2002) חזרה לשורשים (2008) מטרה אנושית (אנ') (2010) הצמד (2018) העסק המשפחתי (2018–2019) מדיה וקבצים בנושא ארמנד אסנטה בוויקישיתוף אתר האינטרנט הרשמי של ארמנד אסנטה ארמנד אסנטה, במסד הנתונים הקולנועיים IMDb (באנגלית) ארמנד אסנטה, באתר AllMovie (באנגלית) ארמנד אסנטה, באתר Rotten Tomatoes (באנגלית) ארמנד אסנטה, במסד הנתונים הקולנועיים KinoPoisk (ברוסית) ארמנד אסנטה, באתר MusicBrainz (באנגלית) חגי לוי, סרטים חדשים / ממבו קינג, חדשות, 13 באוגוסט 1992 אורי קליין, החלום האמריקאי, באתר הארץ, 17 בדצמבר 2007 דניאל פאיקוב, עכבר העיר, הגנגסטר חי את החלום האמריקאי, באתר הארץ, 21 בדצמבר 2007